Source: https://ficek.sk/zahladenie-trestu-30038
Timestamp: 2019-10-15 12:25:20+00:00
Document Index: 4924336

Matched Legal Cases: ['súd ', '§221', '§50', 'súd ', '§50', 'súd ', 'súd ', '§50', '§12', '§50', '§ 50', 'súd ', 'súd ', 'súd ', 'Súd ', 'súd ', 'súd ', 'súd ', 'súd ', '§ 77', 'súd ', 'súd ', '§ 469', '§ 469', 'súd ', '§ 4', '§ 92', 'súd ', '§ 470', 'súd ', '§ 470', 'súd ', 'čl. 4', 'súd ']

[2019] Zahladenie trestu | Právna Poradňa '
Odpovedané dňa: 13. 10. 2017
Otázka: Zahladenie trestu
Red by som sa opýtal došla mi odpoveď na zahladenie trestu citujem. Podaním žiadosti zo dna 8. 12. 2016 ste žiadali zahladenie trestu vo veci Okresného súdu Košice II, spis, zn. Z obsahu spisu súd zistil, že rozsudkom Okresného súdu Košice II zo dna: 27. 11. 2013 spis. zn. ste bol právoplatne odsúdený pre trestný čin podľa §221 ods. 1 Tr. Zákona, za čo Vám bol uložený trest odňatia slobody v trvaní 12 mesiacov, výkon ktorého bol podmienečne odložený na skúšobnú dobu do 27. 11. 2015 Podľa prvej vety §50 ods. 4. Tr. Zákona ak odsúdený viedol v skúšobnej dobe riadny život a riadne vykonal iné uložené sankcie a plnil uložené obmedzenia a povinnosti, súd vysloví, že sa osvedčil, inak nariadi nepodmienečný trest odňatia slobody, a to prípadne už v priebehu skúšobnej doby. Podľa §50 ods. 5 Tr. zákona ak súd do roka od uplynutia skúšobnej doby neurobil rozhodnutie podľa ods. 4 bez toho, že, by odsúdený mal na tom vinu, ma za to, že, sa odsúdený osvedčil. Vzhľadom k tomu, že ste v skúšobnej dobe podmienečného odsúdenia viedol riadny život tunajší súd Vás osvedčil v zmysle úst §50 ods, 5. Tr. zákona a v súčastnosti sa na Vás hľadí ako, keby ste nebol odsúdený. Podľa §12 ods. 1 pís. a zák c. 330/2007 Z.z. Odpis z registra je verejná listina, v ktorej sa uvádzajú údaje o každom právoplatnom odsúdení. Vzhľadom na to, že ste sa osvedčil podľa §50 odst. 5. tr. zákona Vám nemôžeme zaslať právoplatne uznesenie o osvedčení sa. Moja otázka ako mám zahladiť trest vo výpise je 6 mesiacov po tomto rozhodnutí a vo výpise je ešte trest uvedený. Potrebujem aby to zmazali čo mám robiť. Poprosím o odpoveď.
Odpoveď: Zahladenie trestu
Z otázky vyplýva, že v r. 2013 ste boli podmienečne odsúdený a na základe žiadosti adresovanej príslušnému súdu v r. 2016 Vám bolo oznámení, že vzhľadom na to, že ste sa osvedčili podľa § 50 odst. 5. TZ Vám súd nemohol zaslať právoplatné uznesenie o osvedčení sa.
K veci uvádzame, že v zmysle ust. TZ, aby mohlo byť odsúdenie zahladené, musí byť uložený trest vykonaný, alebo odpustený alebo jeho výkom premlčaný.
Následne k zahladeniu odsúdenia môže dôjsť niekoľkými spôsobmi, a to :
- výrokom súdu
- výrokom prezidenta
- priamo zo zákona.
V zmysle TZ pri povolení podmienečného odkladu výkonu trestu odňatia slobody určí súd skúšobnú dobu na jeden rok až päť rokov. Skúšobná doba začína plynúť dňom nasledujúcim po dni nadobudnutia právoplatnosti rozsudku.
V rámci povolenia podmienečného odkladu výkonu trestu odňatia slobody môže súd páchateľovi uložiť aj primerané obmedzenia alebo povinnosti smerujúce k tomu, aby viedol riadny život, ktorých kontrolu vykonáva probačný a mediačný úradník; spravidla mu uloží, aby nahradil škodu spôsobenú trestným činom. Súd môže súd nariadiť kontrolu uložených primeraných obmedzení alebo povinností technickými prostriedkami.
Ak odsúdený viedol v skúšobnej dobe riadny život a riadne vykonal iné uložené sankcie a plnil uložené obmedzenia a povinnosti, súd vysloví, že sa osvedčil. Platí, že ak súd do roka od uplynutia skúšobnej doby neurobil rozhodnutie bez toho, že by odsúdený mal na tom vinu, má sa za to, že sa odsúdený osvedčil.
Rovnako sa má za to, že sa odsúdený osvedčil, ak súd do dvoch rokov od uplynutia skúšobnej doby neurobil rozhodnutie podľa odseku 4 bez toho, že by odsúdený mal na tom vinu v prípade, ak sa proti odsúdenému vedie v skúšobnej dobe trestné stíhanie pre iný trestný čin.
Ak sa vyslovilo, že sa odsúdený v skúšobnej dobe osvedčil, alebo ak sa má za to, že sa osvedčil, hľadí sa na neho, ako keby nebol odsúdený.
Podľa ust. § 77 vyhl. č. 543/2005 Z.z. o Spravovacom a kancelárskom poriadku pri podmienečnom odklade výkonu trestu odňatia slobody súdny tajomník príslušného súdneho oddelenia súdu prvého stupňa vyžaduje v lehotách určených predsedom senátu najmenej raz ročne od právoplatnosti rozhodnutia odpis registra trestov a ďalšie potrebné podklady na posúdenie spôsobu života odsúdeného a dodržiavania uložených obmedzení. Ak bola odsúdenému uložená povinnosť nahradiť spôsobenú škodu, u poškodeného zistí, či odsúdený prejavil v skúšobnej dobe snahu nahradiť škodu.
Súdny tajomník po právoplatnosti rozhodnutia o tom, či sa odsúdený v skúšobnej dobe osvedčil alebo či bol nariadený výkon trestu, jeho výsledok bezodkladne oznámi Generálnej prokuratúre SR - registru trestov.
Register trestov zhromažďuje, spracúva, uschováva a poskytuje informácie o osobách právoplatne odsúdených súdmi v trestnom konaní, ako aj o osobách, proti ktorým bolo prokurátormi alebo súdmi právoplatne podmienečne zastavené trestné stíhanie. Súčasťou registra trestov sú aj informácie o zmieroch schválených v trestnom konaní.
Údaje sa v registri trestov uchovávajú sto rokov od narodenia osoby, ktorej sa týkajú.
V registri trestov sa evidujú údaje o fyzických osobách a nimi spáchaných trestných činov získané:
Váš spis v trestnej veci je vedený na príslušnom súde v registri "Nt" .
Poznámka : V budúcnosti ak budete žiadať odpis z registra trestov v tomto budú uvedené všetky odsúdenia podľa vyššie uvedeného bez ohľadu na to, že odsúdenia boli zahladené.
Na základe uvedeného odporúčame kontaktovať príslušný súd a súčasne požiadať, aby spis resp. oznámenie o zahladení odsúdenia zo zákona bolo zaslané na Generálnu prokuratúru SR.
Kontakty na Váš príslušný súd nájdete na tomto linku : https://obcan.justice.sk/infosud/-/infosud/reg-detail/sud/sud_149
Podotázka: Zahladenie trestu (Trestné právo)
na základe doplnenia otázky predkladáme nasledovnú odpoveď :
1./ Podľa ust. § 469 a nasl. Trestného poriadku Slovenskej republiky platí :
"§ 469 O zahladení odsúdenia rozhoduje súd na žiadosť odsúdeného, osôb, ktoré by mohli v prospech odsúdeného podať odvolanie, alebo na návrh záujmového združenia občanov uvedeného v § 4 ods. 2; pred uplynutím doby uvedenej v § 92 ods. 1 Trestného zákona môže podať žiadosť o zahladenie odsúdenia len odsúdený. O zahladení odsúdenia mladistvého rozhodne súd aj bez návrhu alebo žiadosti.
§ 470 (1) O zahladení odsúdenia rozhoduje predseda senátu okresného súdu, v ktorého obvode odsúdený v čase podania návrhu má bydlisko alebo kde naposledy mal bydlisko.
(2) Predseda senátu okresného súdu uvedeného v odseku 1 rozhoduje aj o zahladení odsúdenia cudzozemským súdom, ktoré je zaznamenané v evidencii registra trestov, s výnimkou odsúdenia súdom iného členského štátu Európskej únie; účinky v cudzine môže takéto rozhodnutie mať len vtedy, ak tak ustanovuje medzinárodná zmluva."
Citujeme súčasne z rozs. OS súd Levice sp. zn. 3Nt/79/2015 :
" Z aplikácie ustanovenia § 470 odsek 2 Trestného poriadku je nutné vyňať odsúdenia s pôvodom v inom členskom štáte Európskej únie, ktoré register trestov eviduje na základe súčasných mechanizmov výmeny informácií z registrov trestov medzi členskými štátmi EÚ, nakoľko rozhodnúť o zahladení takéhoto odsúdenia môže iba príslušný súd daného členského štátu. Modifikovať informácie zaznamenané v registri trestov vyplývajúce z odsúdenia občana Slovenskej republiky súdom iného členského štátu Európskej únie, je možné iba na základe oznámenia ústredného orgánu tohto členského štátu, ako to vyplýva z požiadaviek čl. 4 a 5 rámcového rozhodnutia 2009/315/SVV."
2./ Nepoznáme rakúsky systém trestného práva, ale podľa nášho Trestného zákona súd môže zahladiť odsúdenie, ak odsúdený viedol po výkone alebo odpustení trestu, alebo po premlčaní jeho výkonu riadny život nepretržite po dobu najmenej tri roky ak sa jedná o odsúdenie na trest odňatia slobody neprevyšujúci jeden rok. Doba jedného roka sa spravuje dĺžkou skutočného výkonu trestu, čo je vo Vašom prípade menej ako rok. Bol Vám však uložený aj trest zákazu pobytu 7 rokov, ktoré doba vykonania uplynie v r. 2021.
Sme názoru, že podobne ako u nás, aj v Rakúsku, sa splnenie podmienok pre zahladenie odsúdenia posudzujú spoločne pre všetky tresty uložené v jednotlivom rozsudku, ktoré v čase rozhodovania súdu o zahladení odsúdenia musia byť splnené. Teda v súčasnosti ste ešte nevykonali trest zákazu pobytu.
Odporúčame vo veci zistiť na stránke Min. spravodlivosti Rakúskej republiky podmienky zahladenia odsúdenia vo Vašom prípade /podmienečné prepustenie a trest zákazu pobytu, teda či uvedený trest musí byť vykonaný v celom rozsahu v čase rozhodovania súdu o zahladení odsúdenia.
﻿F﻿e﻿r﻿d﻿i﻿n﻿a﻿n﻿d﻿ ﻿T﻿h﻿e﻿ ﻿G﻿r﻿e﻿a﻿t﻿
Velmi promptny pravny poradensky servis pre prvotnu orientaciu v tej-ktorej zivotnje situacii